open-index/open-wikipedia-markdown huggingface dataset:
Gonzalo Capellán de Miguel

**Gonzalo Capellán de Miguel**, naixiu d'Haro (La Rioja, Espanya) lo 23 de chinero de 1972, ye un politico y profesor universitario riojano, militant d'o *[[Partido Popular de La Rioja]]* y president d'o Gubierno de La Rioja dende lo 30 de chunio de 2023.

## Primeros anyos
Gonzalo Capellán de Miguel ye naixiu d'a localidat riojana d'Haro, fillo de Patricio Capellán Hervías, qui estió alcalde de dita localidat entre 1987 y 2015. Se formó en a Universidat de Cantabria, licenciando-se en Filosofía y Letras en 1995 y doctorando-se en Historia Moderna y Contemporania en 1999. Posteriorment treballó como profesor universitario, en primeras en a Universidat de Cantabria a on se i heba formau y, posteriorment, en a Universidat d'o País Vasco.

## Primeras actividaz politicas
Entre los anyos 2003 y 2005 estió director cheneral de Cultura en o Gubierno de La Rioja mientres o Tercer Gubierno Sanz, estando esleyiu en as eleccions autonomicas a lo Parlamento de La Rioja de 1987 como deputau en a II Lechislatura d'o Parlamento de La Rioja en as listas d'o *[[Partido Popular de La Rioja]]*, pero l'anyo 2008 albandonó temporalment a vida politica en estar nombrau vicerrector d'a Universidat de Cantabria.

## Tornada a la vida politica activa
Con a victoria d'o *[[Partido Popular de Cantabria]]* en as eleccions autonomicas a lo Parlamento de Cantabria de 2011 se mencionó lo suyo nombre como posible consellero de Cultura de Cantabria, comunidat a on i teneba amplos vinclos. Tanimientres, finalment estió nombrau consellero d'Educación, Cultura y Turismo d'o Gubierno de La Rioja lo 28 de chunio de 2011 por o president riojano Pedro Sanz Alonso, fedo asinas parte d'o Cinqueno Gubierno Sanz dica 2014, cuan deixó lo Gubierno riojano.

Mientres un tiempo treballó en a embaixada d'Espanya en o Reino Uniu ta dimpués tornar a la vida academica, ista vegada como profesor en a Universidat de La Rioja.

## President de La Rioja
En octubre de 2022 fue designau por o *[[Partido Popular]]* como candidato a la presidencia de La Rioja en as eleccions autonomicas a lo Parlamento de La Rioja de 2023, con a finalidat de recuperar a presidencia d'a comunidat autonoma que heban perdiu en as eleccions de 2019.

En celebrar-se as eleccions, o suyo partiu n'estió lo vencedor, en obtener la mayoría absoluta con 17 d'os 33 deputaus d'o Parlamento de La Rioja. Como consecuencia, fue esleyiu president d'a comunidat autonoma de La Rioja en a sesión d'o Parlamento de La Rioja d'os días 27 y 28 de chunio siguients, prenendo posesión d'o suyo cargo lo 30 de chunio. 

## Referencias

## Vinclos externos
*  Pachina web de Gonzalo Capellán de Miguel.
Paulina Chávez

**Paulina F. Chávez**, naixida d'El Paso (Texas, Estaus Unius) o 22 de mayo de 2002, ye una actriz estausunidense conoixida prencipalment por estar protagonista en series de *[[Netflix]]* y en bels telefilms. Ha recibiu bellas nominacions a los Premios Imagen, adedicaus a la presencia d'os latinos en o mundo d'o cine (y mas que mas d'o cine estausunidense)

## Vinclos externos

*  Paulina Chávez en Internet Movie Database.
Muchuta

A **muchuta** tamién dita **gordera** u **olivón** ye una variedat d'oliva. Istas denominacions derivan d'a grandaria d'os fruitos, que pesan dica 12 gramos de meya y son prou emplegaus como olivas de mesa, estando apreciadas por a suya sabor y grandaria.

Se cautivan mas que mas en Andalucía (conoixida en castellano como *gordal*), pero en Aragón tienen tamién presencia en a comarca d'o Semontano, en os lugars d'Alquezra, Colungo, Asque, Buera y Adauesca, estando una d'as variedaz locals definidas en a DOP Aceite d'o Semontano.

As oliveras d'ista variedat d'oliva se dicen **muchuters**.

## Caracteristicas agronomicas
As oliveras d'ista variedat son de porte ubierto, vigoría meya y densidat espesa.

## Referencias

## Vinclos externos
*  Variedades de España. Mochuto.
Gordera

O termin **gordera** fa referencia a:

* L'abundancia de carnes y grasas en as personas y animals, se veiga **[[sobrepeso]]**.
* Denominación de cuantas **variedaz d'olivera**:
** **[[gordera de l'Abizanda]]**.
** **[[gordera d'Asque]]**.
** **[[gordera d'Estadilla]]**.
** **[[gordera de Pozán]]**.
** **[[gordera d'o Semontano]]**.
** nombre alternativo pa la variedat **[[muchuta]]**.
Empeltre

:*Ta a variedat d'olivera se veiga [[empeltre (oliva)]]

L**empeltre*' u **empelte** ye un metodo de propagación vechetativa (no reproducción) artificial d'as plantas, en que una porción de teixiu procedent d'una planta —a *variedat* u empeltre propiament dito— s'une sobre atra ya asentada, de forma que o conchunto d'os dos creixca como un solo organismo.

## Referencias
Gubierno Capellán

O **Gubierno Capellán** ye lo Gubierno de La Rioja (ye decir, d'a comunidat autonoma de La Rioja) dende la suya formación l'1 de chulio de 2023, mientres a XI Lechislatura d'o Parlamento de La Rioja, succedindo a lo Gubierno Andreu. Ye presidiu por Gonzalo Capellán de Miguel, d'o *[[Partido Popular de La Rioja]]*, y ye un gubierno monocolor.

## Historia
Dimpués d'as eleccions a lo Parlamento de La Rioja de 28 de mayo de 2023, a on se produció la victoria por mayoría absoluta d'o *[[Partido Popular de La Rioja]]* (17 deputaus sobre 33 miembros d'a cambra) no yera necesario garro pacto ni alcuerdo con os atros partius con representación parlamentaria (*[[Partido Socialista Obrero Español de La Rioja]]* con 12 deputaus, *[[Vox (partiu politico)|Vox]]* con 2 deputaus y *[[Podemos (Espanya)|Podemos]]*-*[[Izquierda Unida]]* con atros 2 deputaus) y en consecuencia se convocó un pleno d'o Parlamento, que lo 28 de chunio de 2023 esleyó a Gonzalo Capellán de Miguel, d'o *[[Partido Popular de La Rioja]]*, como nuevo president de La Rioja en substituyindo a la socialista Concepción Andreu Rodríguez y estando esleyiu con os solos votos a favor d'o suyo partiu y lo voto en contra d'os atros tres partius con representación parlamentaria.

A lo día siguient, 1 de chulio de 2023, o president Capellán anunció la composición d'o nuevo gubierno y lo 3 de chulio los nuevos conselleros prenioron posesión d'os suyos cargos.

## Estructura y composición


## Referencias
Tuber melanosporum

A **pataca negra** () ye un fongo, muit apreciau en a gastronomía por a suya aroma, que se troba baixo tierra (hipocheu) y que poseye un aspecto exterior oscuro tirando a negro, de superficie vorrucosa. Hue lo día iste fongo, que tien una gran valor economica, puet cautivar-se en las denominadas truferas. Tamién se conoixe como **toceta**.

En a provincia de Teruel se troba a Indicación Cheografica Protechida Pataca negra de Teruel.

## Referencias
Tuber brumale

A **maixenca**, **mayenca** u **tofona** () ye un fongo d'o grupo d'as trufas, muit pareixida a la pataca negra (*Tuber melanosporum*). Ye de mida mas bien chicota, de 2 a 8&nbsp;cm, con as vorrucas piramidals, pero no pas punchudas y a carne negrucia y marbrenca.

Madura igualment d'hibierno y gosa recolectar-se y mezclar-se con a pataca negra, lo que, en estar considerada d'inferior calidat, ocasiona problemas a la hora de valurar as cullitas en os mercaus.

## Referencias
Puerta de Santa Ana

La **puerta de Santa Ana** ye una puerta fortificada d'a ciudat espanyola de Melilla. Se troba situada en a muralla d'as Puertas,  entre a plaza de la Avanzadilla y a capiella de Sant Chaime d'o Primer Recinto Fortificau  y comunicando este con o de Melilla la Viella, en Melilla (Espanya), forma parte d'o Conchunto Historico Artistico d'a Ciudat de Melilla, un Bien d'Intrés Cultural.

## Historia
Fue prencipiada en 1527 per Tadino de Martinengo y rematada dimpués per Juan Vallejo en estilo gotico contando con un arco apuntau en piedra d'excelent labra.

Yera la puerta d'acceso a la Villa nueva, dende la Villa viella, antes d'a construcción d'a puerta de Sant Chaime

Fue reconstruyida en 1908 con un arco de meyo punto en ladriello macizo, seguntes prochecto de l'incheniero Carmelo Castañón, dimpués de l'agrietamiento d'a fabrica produciu per la Torre d'a Vela. Entre chulio y agosto de 2018 se restauró la fabrica postiza de ladriello.

## Descripción
Conta con un arco de meyo punto en rechola maciza chunto a lo que se troba lo Escudo Imperial de Carlos V.

Sobre ella se troba un habitaclo.

## Referencias
Niccolò Paganini

**Niccolò Paganini**, naixiu de Chenova, Republica de Chenova o 27 d'octubre de 1782 y muerto en Niza, Reino de Cerdenya, 27 de mayo de 1840, estió un vriolinista y compositor, considerau un d'os arquetipos d'o virtuosismo d'o vriolín y un d'os maximos representants d'o movimiento instrumental d'o Romanticismo. Apodau como *lo violinista d'o diaple* ye considerau como lo millor vriolinista de siempre por dencima de Pablo de Sarasate.

Cal destacar que contribuyió con as suyas aportacions a lo desarrollo d'a tecnica moderna d'o vriolí y dentre as suyas obras cal destacar os *24 Capricci* pa vriolín que son una d'as suyas obras mas conoixidas y han serviu d'inspiración a numerosos compositors posteriors. Amás de composicions pa vriolín tamién componió mosica pa mandolina, guitarra, viola y fagot.

## Referencias

## Vinclos externos
Districto de Calw

O **districto de Calw** (en alemán *Landkreis Calw*) ye un districto situato en Baden-Wurtemberg, Alemanya. A suya capital ye a ciudat de Calw.

## Ciudaz y municipios
Districto de Reutlingen

O **districto de Reutlingen** (en alemán *Landkreis Reutlingen*) ye un districto situato en Baden-Wurtemberg, Alemanya. A suya capital ye la ciudat de Reutlingen.

## Ciudaz y municipios
Districto d'Ortenau

O **districto d'Ortenau** (en alemán *Ortenaukreis*) ye un districto situato en Baden-Wurtemberg, Alemanya. A suya capital ye la ciudat d'Offenburg.

## Ciudaz y municipios
Julbach

**Julbach** (en bavaro *Juibo*) ye un municipio de Bavera, Alemanya, que se troba en o districto de Rottal-Inn. Tien una población de 2.402 habitants en una superficie de 11.3 km2.

## Referencias
Districto d'Ammerland

O **districto d'Ammerland** (en alemán *Landkreis Ammerland*) ye un districto situato en Baixa Saxonia, Alemanya. A suya capital ye la ciudat de Westerstede.

## Ciudaz y municipios

## Referencias
Districto de Barnim

O **districto de Barnim** (en alemán *Landkreis Barnim*) ye un districto situato en Brandemburgo, Alemanya. A suya capital ye la ciudat d'Eberswalde.
Districto de Fulda

O **districto de Fulda** (en alemán *Landkreis Fulda*) ye un districto situato en Hesse, Alemanya. A suya capital ye la ciudat de Fulda.

## Ciudaz y municipios
Districto de Rostock

O **districto de Rostock** (en alemán *Landkreis Rostock*) ye un districto situato en Mecklemburgo-Pomerania Occidental, Alemanya. A suya capital ye la ciudat de Güstrow.
Districto de Borken

O **districto de Borken** (en alemán *Kreis Borken*) ye un districto situato en Renania d'o Norte-Westfalia, Alemanya. A suya capital ye la ciudat de Borken. 

## Ciudaz y municipios

## Referencias
Districto d'Ahrweiler

O **districto d'Ahrweiler** (en alemán *Landkreis Ahrweiler*) ye un districto situato en Renania-Palatinato, Alemanya. A suya capital ye la ciudat de Bad Neuenahr-Ahrweiler.
The Scarlet Drop

***The Scarlet Drop*** (títol orichinal en anglés, en aragonés ***A gota escarlata***, estrenada en Aragón con o títol en castellano de ***La gota de sangre***, en aragonés ***A gota de sangre***) ye una cinta de cine de western de cine estausunidense estrenada l'anyo 1918, dirichida por John Ford (acreditau como *Jack Ford*) seguntes un guión orichinal de John Ford (igualment acreditau como *Jack Ford*) y George Hively, con una dirección de fotografía de Ben F. Reynolds y producida ta la productora cinematografica *[[Universal Film Manufacturing]]*. Conta con un elenco d'actors formau, en os suyos papels prencipals, por Harry Carey, Molly Malone, Vester Pegg, Betty Schade, Millard K. Wilson, Martha Mattox y Steve Clemente.

En o momento d'o suyo estreno se consideró que ista cinta yera una d'as mas destacadas en a carrera cinematografica de l'actor Harry Carey, estando una d'as 26 cintas de cine de western a on s'escaició la colaboración entre l'actor y lo director John Ford. D'atra man, se consideraba que *The Scarlet Drop* yera una cinta perdida d'a cual se conservaba nomás que alto u baixo la metat d'o suyo metrache (30 minutos d'os 50 totals) en l'archivo *[[Getty Images]]*, dica que en noviembre de 2024 se fació publico que s'heba trobau una copia completa encambrada en un almagacén de Santiago de Chile que heba d'estar esvoldregau.

A cinta s'ambienta en bels puestos indeterminaus d'Estaus Unius en os anyos 1860 mientres a Guerra Civil d'os Estaus Unius y anyos posteriors.

## Elenco

## Se veiga tamién
* Cine en 1918.
* Cintas de 1918.

## Referencias

## Vinclos externos
*  ''The Scarlet Drop'' en Internet Movie Database.
Cabezo Blanco

**Cabezo Blanco** ye un lugar despoblau de l'actual termin municipal de Tosos, en o Campo de Carinyena y en a provincia de Zaragoza.
The Pelican Brief (desambigación)

***The Pelican Brief*** puet estar:

* ***[[The Pelican Brief]]***, una novela d'intriga de John Grisham publicada en 1992.
* ***[[The Pelican Brief (cinta)]]***, una cinta estrenada en 1993 basada en a novela homonima, dirichida por Alan J. Pakula y protagonizada por Julia Roberts, Denzel Washington, Sam Shepard, John Heard, Tony Goldwyn, James B. Sikking, William Atherton, Robert Culp, Stanley Tucci, Hume Cronyn, John Lithgow.
Carne de vacuno

A **carne de vacuno** ye a carne bovina, mas que mas la d'o bestiar domesticau. Ista carne de bestiar proviene de vacas, bueis u vetiellos. A carne de vacuno recibe os nombres de "carne de vetiello" cuan ye d'un animal choven y "carne de buei" cuan ye d'un animal adulto.

## Espiece
# Arca
# Brazuelo
# Cabeza
# Caixo
# Contra
# Costiellas
# Espalda
# Cordilla
# Lomo
# Melosa
# Peito
# Rabo
# Solomillo
# Tapa
# Tapeta

## Referencias
Carne de tocín

A **carne de tocín** u **carne de cochín** ye un producto carnico procedent d'o tocín. Ye una d'as carnes mas consumidas d'o mundo con evidencias de ganadería porcina que se remontan a o 5.000 aC.

A mas d'ixo, ye una d'as mas aproveitadas, porque se fa servir cuasi tot o cuerpo de l'animal, asinas como muitos d'os suyos subproductos: pernil, churizo, tocineta, botifarra, paté, etc. En bellas relichions como o chudaismo u l'islam ye un alimento prohibiu en as suyas normas dieteticas.

## Espiece
# Blanquil
# Costiellas
# Espaldar
# Espaldil
# Mans
# Morro
# Orella
# Panceta
# Papolar
# Pernil
# Tempano

## Referencias
Carne de cordero

A **carne de cordero** ye a carne procedent d'o cordero (masclo u fembra) con destín a l'alimentación humana. Gosa corresponder a animals con menos de 300 días de vida y gosa pesar entre 5.5 y 30 kilos (pendendo d'a edat); pasau iste tiempo, se diz carnero.

## Espiece
# Cabeza
# Charret / brazuelo
# Costiellas
# Coda
# Costiellas de badal
# Costiellas de palo
# Costiellas de rinyonada
# Cuello
# Entrada de piernas
# Espalda
# Falda
# Manetas
# Morro
# Orella
# Peito
# Piernas
# Piet

## Referencias
Carne de craba

A **carne de craba** provenient d'a craba domestica (*[[Capra aegagrus hircus]]*) ye emplegada como alimento humano en diferents partis d'o mundo, tenendo diferents livels d'acceptación en as diferents culturas. L'habilidat que poseye a cabra pa dicherir celulosa d'as plantas fa d'él un animal que puet habitar en os entornos mas pobres. As crabas producen cuatre productos basicos pa a humanidat: carne, leit, fibras y piels. 

## Referencias
Joyce Randolph

**Joyce Randolph** (nombre artistico de **Joyce Sirola**), naixida de Detroit (Michigan, Estaus Unius) o 21 d'octubre de 1924 y muerta en Nueva York (Nueva York, Estaus Unius) o 13 de chinero de 2024 por causas naturals, estió una actriz estausunidense activa en o cine estausunidense dende meyaus d'os anyos 1940 dica primerías d'os anyos 2000, conoixida mas que mas por a suya interpretación d'o papel de *Thelma "Trixie" Norton* en as series de televisión estausunidenses *[[The Jackie Gleason Show]]* (1952-1957), *[[The Honeymooners]]* (1955-1956) y *[[Hi Honey, I'm Home!]]* (1991).

## Filmografía
### Cintas

### Series de televisión

## Referencias

## Vinclos externos
*  Joyce Randolph en Internet Movie Database.
Sigi Rothemund

**Siegfried Rothemund**, conoixiu tamién como **Sigi Rothemund** u con o nombre artistico de **Siggi Götz**, naixiu de Múnich (Bavera, Tercer Reich) o 14 de marzo de 1944 y muerto en Menorca (Islas Balears, Espanya) o 13 de chinero de 2024, estió un director cinematografico y guionista alemán, activo en o mundo d'o cine alemán dende meyaus d'os anyos 1960 dica meyaus d'os anyos 2010 y que destacó mas que mas en a realización de telefilms y series de televisión. Estió casau, entre d'atros matrimonios, con l'actriz alemana Margit Geissler, y ye lo pai de l'actriz Nina Rothemund y d'o director cinematografico Marc Rothemund.

## Filmografía
### Cintas

### Series de televisión

## Referencias

## Vinclos externos
*  Sigi Rothemund en Internet Movie Database.
Arbequina

L**'arbequina** ye una variedat d'olivera (*Olea europea*). Fue trayida por a duquesa de Cardona en o sieglo XVII. A duquesa viviba en o castiello-palacio d'Arbeca, Catalunya, d'astí o nombre que recibe ista variedat en honor a o municipio a on residiba.

## Caracteristicas
L'arbequina se caracteriza por una gran resistencia a o fredo, una vigor muit reducida y una baixa resistencia a os suelos calcarios. A grandaria d'o suyo fruito ye a menor d'as variedaz cautivadas en Espanya, entre un y dos gramos.

Respective a la suya distribución, podemos trobar plantacions en as comunidaz de Catalunya, Aragón y Andalucía en Espanya, en a zona d'o Maule en Chile, La Rioja en Archentina, Minas Gerais en Brasil y recientment en zonas d'as sierras de Maldonado y Minas en Uruguai. Ye a base d'as modernas plantacions intensivas ya que a suya escasa vigor permite una alta densidat de plantas, plegando en bellas plantacions a las 2000 plantas por hectaria.

L'aceite d'oliva virchen extra temprano d'arbequina ye suau y tien aroma afrutada. Manimenos, debiu a la baixa proporción de polifenols, a suya durada ye limitada.

## Usos
Amás d'estar emplegada como oliva de mesa, s'emplega pa producir un aceite d'oliva de gran calidat. Por un regular, os aceites d'oliva basaus en ista mena d'olivera son mas fluyius y dolces, con un acabau a on l'amargor y o picante atamas son perceptibles.

Ye una d'as variedaz prencipals de l'aceite Sierra de Moncayo y una d'as segundarias de l'aceite d'o Baixo Aragón.

## Se veiga tamién
* Aceite d'oliva
* Oliva

## Referencias

## Enlaces externos

*  Mas sobre ista variedat
*  Mas sobre l'rbequina
*  Variedat arbequina
Malcolm Alker

**Malcolm Alker**, naixiu de Wigan (Gran Manchester, Anglaterra, Reino Uniu) lo 4 de noviembre de 1978 y muerto lo 14 de chinero de 2024, estió un chugador de rugby anglés, activo en o mundo d'o rugby dende meyaus d'os anyos 1990 dica primerías d'os antos 2010 y que desembolicó la suya carrera esportiva en o *[[Salford City Reds]]* anglés, equipo d'o cual n'estió capitán. Antiparte, en dos ocasions fue seleccionau ta la selección masculina de rugby d'Anglaterra.

## Referencias

## Vinclos externos
Laureano Rubial

**Laureano Rubial Fernández**, naixiu de Ḷḷuarca (Asturias) o 18 de mayo de 1947 y muerto en Zaragoza (Comarca Central, Aragón) o 13 de chinero de 2024, estió un futbolista asturiano activo en o fútbol espanyol dende meyaus d'os anyos 1960 dica primerías d'os anyos 1980, chugando en a posición de debantero.

Prencipió la suya carrera esportiva en equipos d'a suya rechión natal y de Galicia, ta desarrollar-la plenament en o *[[Real Zaragoza]]*, a on i chugó entre 1972 y 1978, retirando-se como chugador de l*'[[Agrupación Deportiva Sabiñánigo]]* en 1981.

## Referencias

## Vinclos externos
*  Laureano Rubial en BD Fútbol.
Ricardo Alós

**Ricardo Alós Bailach**, naixiu de Montcada (Huerta Norte, País Valenciano) l'11 d'octubre de 1931 y muerto lo 14 de chinero de 2024, estió un futbolista valenciano activo en o fútbol espanyol entre primerías d'os anyos 1950 y meyaus d'os anyos 1960, que desembolicó la suya carrera esportiva como debantero succesivament en o *[[Club de Fútbol Mestalla]]*, o *[[Real Sporting de Gijón]]*, o *[[Valencia Club de Fútbol]]*, o *[[Real Murcia Club de Fútbol]]* y l*'[[Ontinyent Club de Futbol]]*. Obtenió dos vegadas o Trofeu Pichichi mientres chugaba con o *Valencia CF*, una en a Primera División y una atra en a Segunda División.

## Referencias

## Vinclos externos
*  Ricardo Alós Bailach en BD Fútbol.
Cine en 1918

O **cine en 1918** amuestra una relación d'escaicimientos notables, premios y festivals relacionaus con o mundo d'o cine en l'anyo 1918.

## Estrenos de cintas
Relación d'estrenos de cintas en l'anyo 1918:

### Abril

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 1918.

## Referencias
The Call of the Wild (cinta de 1972)

:*Ista erticlo ye sobre una cinta de cine d'aventuras de l'anyo 1972; ta atros usos, se veiga *'The Call of the Wild (desambigación)***.

***The Call of the Wild*** (títol orichinal en [[Idioma anglés|anglés]], en [[Idioma aragonés|aragonés]] ***A clamada d'o salvache***, estrenada en [[Aragón]] con o títol en [[Idioma castellano|castellano]] de ***La selva blanca***, en aragonés ***A selva blanca**') ye una cinta de cine d'aventuras estrenada l'anyo 1972 y coproducida por o cine britanico, lo cine francés, o cine italiano, lo cine espanyol y lo cine alemán. Dirichida por Ken Annakin seguntes un guión adaptau por Peter Yeldham, Harry Alan Towers (acreditau como Peter Welbeck) y Win Wells (acreditau como Wyn Wells) y basau en a novela *[[The Call of the Wild]]*, publicada l'anyo 1903 por Jack London. A dirección de fotografía d'a cinta ye a lo cudiau de John Cabrera y conta con una banda sonora orichinal de Carlo Rustichelli y una producción cinematografica de George H. Davis, Peter Manley, Harry Alan Towers y Artur Brauner ta las productoras *[[Central Cinema Company Film]]*, *[[Norsk Film]]*, *[[Oceania Produzioni Internazionali Cinematografiche]]*, *[[Universal Pictures]]*, *[[Izaro Films]]* y *[[Massfilms Limited]]*. Fan parte de l'elenco d'actors d'a cinta, entre d'atros, Charlton Heston, Michèle Mercier, Raimund Harmstorf, George Eastman, Maria Rohm, Juan Luis Galiardo, Sancho Gracia, Friedhelm Lehmann, Horst Heuck, Rik Battaglia, Alfredo Mayo y Sverre Wilberg.

En 1897, mientres a fiebre de l'oro de Klondike, en Canadá, *John Thornton* preba de sobrevivir en as duras condicions de vida d'o territorio de Yukón chunto con *Buck*, un can de raza pastor alemán a qui ha rescatau de mals tractos y que yera un animal de companyía a qui heban raptau ta levar-lo a treballar arrastrando trineus en as cheladas tierras d'o norte. Cuan uns amerindios matan a *Thornton*, o can se venga matando-los a éls y se converte en o líder d'una manada de lobos.

A cinta s'ambienta en o territorio de Yukón en Canadá en 1879 y las suyas escenas se filmoron en Laponia en Finlandia, en Noruega y en Espanya.

## Elenco

## Se veiga tamién
* Cine en 1972.
* Cintas de 1972.

## Referencias

## Vinclos externos
*  ''The Call of the Wild'' en Internet Movie Database.
*  ''Kramer vs. Kramer'' en AllMovie.
*  ''Kramer vs. Kramer'' en TCM Movie.
Verdial

Se diz **verdial** a un conchunto de variedaz d'olivera (*[[Olea europaea]]*) que se cautivan mas que mas en Espanya, en as rechions d'Andalucía y Extremadura. Produce unas olivas alargadas que pesan en promeyo alto u baixo 7 gramos y se mantienen de color verda encara que sigan maduras, a lo que deben o suyo nombre. Pueden destinar-se tanto a la producción d'aceite d'oliva como a olivas de mesa. A maduración d'o fruito se produce en o periodo comprendido entre zaguerías de noviembre y zaguerías d'aviento, l'aceite d'oliva que s'obtiene ye dolza y afruitada, sin sabor amarga y rica en acido linoleico. A prencipals variedaz son a verdial de Huévar, verdial de Badajoz y verdial de Vélez-Málaga.

En Aragón ye una variedat segundaria de l'aceite Sierra de Moncayo, estando como maximo present en una proporción d'o 5%.

## Verdial de Huévar
Natural de l'aria de Huévar del Aljarafe. Se cautiva en bellas 20.000 hectarias d'as provincias de Uelba y Sevilla en Andalucía. Tamién en a rechión d'Alentejo en Portugal a on se denomina *verdeal de Serpa* y *verdeal alentejana*. Se cautiva tamién en Santa Lucía de Tirajana en a isla de Gran Canaria.

## Verdial de Vélez-Málaga
Se cautiva mas que mas en a comarca de l'Axarquía, provincia de Malaga, y d'ella se quitan aceites de sabor dolza y gran calidat.

Periana ye o municipio de l'Axarquía que acumula o 90% d'a producción d'ista oliva verdial.

## Verdial de Badajoz
Se troba en Extremadura, tanto en a provincia de Cáceres, como en a de Badajoz. Recibe tamién los nombres de *macho*, *manzanilla rabuda*, *mollar* y *zorzaleño*.

## Referencias
Royal

A **royal** ye una variedat d'olivera propia d'a Sierra de Cazorla, provincia de Chaén (Espanya), orichinaria d'ista rechión. Ista variedat se destina a la producción d'aceite d'oliva virchen extra.

## Extensión
A olivera d'a variedat royal s'estendilla mas que mas por as localidaz d'a comarca d'a Sierra de Cazorla, en especial por os termins municipals de La Iruela, Cazorla y Quesada. Tamién se troba, en menor mida, en a comarca de Las Villas y en a de Sierra de Segura. Ye una variedat rustica muit bien adaptada a terrenos de montanya con altarias meyas de 800 metros, con hibiernos fríos y resistencia a la sequera.

## Producción

A producción d'aceite de oliva virchen extra d'a variedat royal representa o 5&nbsp;% d'a producción total mundial d'AOVE, lo que la fa una variedat muit exclusiva. A practica totalidat d'a producción d'AOVE royal dentra en a Denominación d'Orichen Sierra de Cazorla.

En Aragón ye una variedat segundaria en l'aceite d'o Baixo Aragón, representando una proporción de no mas d'un 20%, y en l'aceite Sierra de Moncayo, a on se troba como maximo en un 5%.

## Caracteristicas de l'aceite
A variedat royal ha pasau d'estar una oliva que se replegaba tardanament, en os meses de febrero y marzo debiu a la suya resistencia a o desprendimiento, a estar estimada como una variedat que produz grans aceites tempranas. Presenta una color verda intensa, muit afruitada, fresca, a on dominan as aromas a almendreta, platano, hierba y manzana. L'amargo, en contraposición a la variedat picual con a que comparte os campos en a Sierra de Cazorla, ye muit baixo, variando a intensidat d'o picant d'unas cullitas a un atras. As aceites mas tardanas d'a royal se caracterizan por un afruitau mas sinyalero, con toques de vainilla, fruitas maduras, figos ixutos... Presenta grans cantidaz de vitamina E, polifenols y ácidos grasos monoinsaturados, lo que contribuye a la protezión celular y a la salut cardiovascular.

## Uso culinario
L'aceite royal ye ideal ta consumir-lo en crudo, en tostadetas, ensaladas, salmorejos u gazpachos. Tamién marida bien con pescaus azuls, mesmo a lo furno que en escabeche, por la suya sabor suau y afruitada con luchera amargor y picant casi inapreciable.

## Futuro d'a variedat
As oliveras d'a variedat royal sofrioron en as pasadas decadas un gran retacule en numero en favor d'a variedat picual, mas productiva y con mayor rendimiento graso, y por tanto mas rentable, dica deixar-la en una posición minoritaria. Ixa regresión d'a variedat royal ya s'ha aturau en l'actualidat, en estimar-se muito mas a gran calidat d'as suyas aceites tempranas, afruitadas y lucherament amargas, y en haber apuyau en os productors y consumidors os conoiximientos y cultura de l'aceite d'oliva virchen extra. Actualment se presentan en o mercau gran cantidat d'AOVEs tempranas d'a variedat royal de gama prémium, ye decir, con mayor valura anyadida.

## Se veiga tamién
* Royal d'Alloza.
* Royal de Calatayú.

## Referencias
Caspolina

A **caspolina** u **gordera de Casp**, tamién conoixida en muitos puestos d'Aragón como **sevillano de Casp**, ye una variedat d'oliva y olivera que se troba especialment en a redolada de Casp, con unas 1.000 Ha, pero tamién en atras comarcas como o Semontano de Balbastro, trobando-se de manera dispersa en os suyos olivars. Ye una d'as variedaz autoctonas prencipals definidas en a Denominación d'Orichen Aceite d'o Semontano.

## Caracteristicas agronomicas
As oliveras d'ista variedat son de porte plorón, vigor baixa y densidat espesa. O suyo fruito ye prou gran y tien forma asimetrica y base truncada. A suya epoca de maduración ye temprana, se considera resistent a o fredo pero ye sensible a la sequera. A suya productividat ye meya y ye de producción constant toz os anyos.

## Referencias

## Vinclos externos
*  Variedades de España. Caspolina.
Gordera d'o Semontano

A **gordera d'o Semontano** ye una variedat d'oliva y olivera propia d'o Semontano de Balbastro. Se tracta d'una variedat con escasa presencia que se troba de forma dispersa en Salas Altas y Creixenzán. Ye una d'as variedaz autoctonas prencipals definidas en a Denominación d'Orichen Aceite d'o Semontano.

## Caracteristicas agronomicas
As oliveras d'ista variedat son de porte ubierto, vigor baixa y densidat meya. O suyo fruito ye gran y de forma esferica con a base truncada. A suya epoca de maduración ye tardana, tien una productividat baixa y una regularidat meya.

## Referencias

## Vinclos externos
*  Variedades de España. Gordal del Somontano.
*  Gordal del Somontano. Olivos de Aragón
Gordera d'Asque

A **gordera d'Asque** ye una variedat d'oliva y olivera propia d'a localidat d'Asque, en o Semontano de Balbastro. I hai bels poquez eixemplars, estando una variedat minoritaria y local.

## Se veiga tamién
* Gordera d'o Semontano

## Vinclos externos
*  Variedades de España. Gordera de Asque.
Antonio Bergosa y Jordán

**Antonio Bergosa y Jordán**, naixiu de Chaca (Chacetania, Uesca, Aragón) o 21 de febrero de 1748 y muerto en Biescas (Alto Galligo, Uesca, Aragón) o 18 de chulio de 1819, estió un bispe y arcebispe aragonés, que estió bispe d'Antequera (1801-1817) y arcebispe de Tarragona (de 1817 dica la suya muerte).

## Bispe d'Antequera
Formau en Espanya, s'ordenó sacerdote en 1773, estando nombrau bispe d'Antequera (en Mexico) lo 23 de febrero de 1801, prenendo posesión d'o cargo lo 2 de mayo d'ixe mesmo anyo. 

Partidario d'a Ilustración, estió defensor d'a constitución espanyola de 1812 y contrario a la independencia de Mexico, plegando a afirmar de Miguel Hidalgo que yera un "protoapoderau de Satanás y de l'infierno". Tamién mientres a conquista d'Oaxaca lo 25 de noviembre de 1812 luitó contra los sublevaus mandaus por José María Morelos.

Encara que lo nombroron arcebispe de Mexico, mai no plegó a prener posesión d'ixe cargo. Estió miembro d'a Inquisición dica que las Corz de Cádiz l'abolioron en 1813, pero tornó a estar-ne en chulio de 1814 cuan Ferrando VII la restauró. Tanimientres, fue destituyiu en haber refirmau a Constitución de 1812 y se veyó obligau a churar fidelidat a lo rei.

En noviembre de 1815 colaboró en o decreto d'o Tribunal d'a Inquisición que condenó a Morelos a la degradación relichiosa, estando a lo cudiau d'a execución d'a sentencia:

## Arcebispe de Tarragona
O 15 de noviembre de 1817 lo nombroron arcebispe de Tarragona.

Morió lo 18 de chulio de 1819 en Biescas (Alto Galligo, Uesca, Aragón).

## Referencias

## Bibliografía
*  José Rogelio Álvarez: *Bergosa y Jordán, Antonio*, en a *[[Enciclopedia de México]]*, vol. 2. Mexico, *Compañía Editora de Enciclopedias de México*.
*  José Herrera Peña: ''Morelos ante sus jueces'', Mexico, Editorial Porrúa, 1985. ISBN 968-452-066-2.
*  Enrique Krauze: *Trilogía histórica de México: siglo de caudillos*, Mexico, Tusquets Editores, 1994. ISBN 978-847-22-3413-0.

## Vinclos externos
*  ''Archbishop Antonio Bergosa y Jordán'', en *[[Catholic Hierarchy]]*.
Ramón Torralba Larraz

**Ramón Torralba Larraz** (conoixiu esportivament como **Torralba**), naixiu d'Ardisa (Cinco Villas, Aragón) o 13 d'agosto de 1895 y muerto en León (Guanajuato Mexico) lo 6 de chunio de 1986, estió un futbolista aragonés, que chugaba como centrocampista y que mientres 15 anyadas estió chugador titular d'o *[[Futbol Club Barcelona]]*.

Cuan teneba nomás que 6 meses a suya familia se tresladó enta Barcelona, a on se formó como chugador infantil en o *[[Reial Club Deportiu Espanyol]]*, pasando dimpués a chugar con o *[[Fútbol Club Internacional]]* antis de fichar por o *[[Futbol Club Barcelona]]*, a on formó un poderoso conchunto con Agustín Sancho y Josep Samitier. Bien luego fació tamién parte d'a selección masculina de fútbol de Catalunya mientres os anyos 1910 y 1920.

Mientres muitos anyos mantenió la marca de poseyer o mayor numero de partius chugaus con o *FC Barcelona*, con 475 partius chugaus entre 1914 y 1928 conseguindo 16 gols, dica que en os anyos 1960 superó la suya marca Joan Segarra. O 4 de febrero de 1917 se li fació un homenache en o campo de fútbol de l'equipo, situau en ixas envueltas en a carrera Indústria de Barcelona, estando lo primer chugador d'o *FC Barcelona* en recibir-ne un.

Se retiró d'o fútbol l'1 de chulio de 1928 dimpués de recibir un segundo partiu d'homenache, ista vegada en o campo de les Corts (que yera alavez o campo de l'equipo), marchando dimpués a vivir en Mexico, a on i morió.

## Referencias

## Vinclos externos

*  ''Ramón Torralba Larraz'' en a web oficial d'o *[[Futbol Club Barcelona]]*.
The Negotiator

***The Negotiator*** (títol orichinal en anglés, en aragonés ***O negociador***, estrenada en Aragón con o títol de ***Negociador***) ye una cinta de cine estausunidense de cine d'intriga policiaca estrenada l'anyo 1998, dirichida por F. Gary Gray seguntes un guión orichinal de James DeMonaco y Kevin Fox, con una banda sonora orichinal de Graeme Revell, una dirección de fotografía de Russell Carpenter y una producción cinematografica de David Hoberman y Arnon Milchan ta las productoras *[[Regency Enterprises]]*, *[[Mandeville Films]]*, *[[New Regency]]* y *[[Taurus Films]]*. Conta con un elenco d'actors d'o cual en fan parte, entre d'atros, Samuel L. Jackson, Kevin Spacey, David Morse, Ron Rifkin, John Spencer, J. T. Walsh, Paul Guilfoyle, Siobhan Fallon, Paul Giamatti y Regina Taylor.

*Danny Roman* treballa como negociador d'hostaches ta la Policía de Chicago, fendo una labor bien reconoixida en o suyo treballo. Cuan lo suyo companyero *Nate Roenick* li diz que tien sospeitas d'un important desfalco de diners d'o fundo de pensions d'o departamento, l'asasinan y se troba con que aparixen prebas de que *Danny* ye titular d'importants depositos de diners fuera del país, amás d'atras prebas circumstancials que apuntan a que él ye l'asasino d'o suyo companyero. Obligan a *Danny* a tornar as suyas placa y arma de policía y los suyos companyeris amuestran escepticismo dabant d'as suyas afirmacions de que ye inocent. Trobando-se inculpau, marcha enta la oficina de *Niebaum*, l'achent d'afers internos que ye a lo cudiau d'o caso y a qui lo difunto *Nate* presentaba como un d'os responsables d'o desfalco, y finalment remata por secuestrar-lo a él, a la funcionaria *Maggie* que se trobaba en a oficina, a lo policía (que amás ye lo suyo amigo) *Grant Frost* y a *Rudy Timmons*, un estafador que yera tamién en as oficinas. S'ubre asinas un caso de secuestro y *Danny* demana que intervenga un negociador d'hostaches que no perteneixe a la suya comisaría, en haber-li dito lo difunto *Nate* que muitos d'os miembros d'ixa comisaría yeran implicaus en o desfalco.

A cinta s'ambienta en o suyo momento actual (1998) en a ciudat de Chicago en Illinois y las suyas escenas se filmoron en Chicago (Illinois) y Long Beach y Los Angeles (California) y en os *[[Raleigh Studios]]* en os Estaus Unius y en os *[[Pinewood Studios]]* en Buckinghamshire en o Reino Uniu.

Ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1998.
* Cintas de 1998.

## Referencias

## Vinclos externos
*  ''The Negotiator'' en Internet Movie Database.
*  ''The Negotiator'' en TCM Movie.
*  ''The Negotiator'' en AllMovie.
*  ''The Negotiator'' en Rotten Tomatoes.
*  ''The Negotiator'' en Metacritic.
*  ''The Negotiator'' en Box Office Mojo.
Manuel Garcés

**Manuel Garcés Rodríguez** conoixiu esportivament como **Manuel Garcés**, naixiu de Barcelona, l'1 de febrero de 1930, ye un atleta especializau en prebas de marcha atletica. Aconsiguió estar una vegada campión d'Espanya de 50 km marcha y estió ueito vegadas internacional.

Yera conoixiu con a embotada de *lo demonio* y s'inició en l'atletismo de forma tardana cuan ya i heba superau los trenta anyos. D'entre as suyas competicions cal destacar que aconsiguió estar tres vegadas campión de Catalunya de marcha en rota, en a distancia de 30 km en as anyadas 1965, 1969 y 1970. O primer títol aconsiguiu con o CG Barcelonès y os atros con o sección d'atletismo d'o FC Barcelona. En pista tamién ganó un Campionato de Catalunya en 20 km en rota en l'anyo 1970.

En competicions estatals, en 1970 aconsiguió lo suyo unico títol de marcha en rota en una preba de 50 km disputando-se lo Campionato d'Espanya a Figueras. Tamién fació un récord d'Espanya en una preba poco frecuent os 50.000 metros marcha en pista. 

## Palmarés
; Campionatos de Catalunya
* Campión de Catalunya de 30&nbsp;km marxa en ruta en 1965, 1969, 1970.
; Campionatos d'Espanya
* Campión d'Espanya de 50&nbsp;km. marcha en ruta: 1970.

## Referencias

## Vinclos externos
*  Manuel Garcés Rodríguez en a Enciclòpedia.cat.
Conquiesta normanda d'Anglaterra

Se conoix con o nombre de **conquiesta normanda d'Anglaterra** a un significativo episodio d'a Historia d'Anglaterra mientres o sieglo XI consistent en a conquiesta y ocupación d'Anglaterra (u d'o reino d'Anglaterra) por un exercito formau por normandos, franceses, flamencos, bretons y atros grupos minoritarios baixo lo mando de Guillén, duque de Normandía, a qui dende alavez se clama *Guillén o Conqueridor*. Con a conquiesta ocupó lo trono a Casa de Normandía prencipiando o periodo clamau por a historiografía "Anglaterra normanda".

O dreito de Guillén a lo trono d'o reino d'Anglaterra derivaba d'a suya relación familiar con o rei anglosaxón Eduardo lo Confesor, qui no teneba fillos y que parixe heba encorachau as asperanzas de Guiilén de conseguir o trono. Eduardo morió en chinero de 1066 y fue succediu por o suyo cunyau Harold Godwinson. O rei Harald de Noruega invadió lo norte d'Anglaterra en setiembre de 1066 y estió vencedor en a batalla de Fulford o 20 de setiembre pero fue redotau y morió en a batalla de Stamford Bridge o 25 de setiembre a mans d'as tropas de Harold Godwinson. Tanimientres, nomás que 3 días dimpués, o 28 de setiembre, una fuerza d'invasión composada por mils de soldaus y centenars de barcos baixo lo mando de Guillén, duque de Normandía, desmebarcço en Pevensey (Sussex), en o sud d'o reino d'Anglaterra. Harold marchó con o suyo exercito enta lo sud a escape, encara que deixando en o norte d'o reino a una part important d'o suyo exercito. Lo 14 d'octubre as fatigadas tropas de Harold, encara no recuperadas d'a marcha enta lo norte, la batalla y la marcha enta lo sud, s'enfrontinoron con as tropas invasoras de Guillén en a batalla de Hastings, estando redotadas as tropas de Harold, qui amás morió en a batalla, con a cual cosa Guillén se proclamó rei d'Anglaterra.
Yanks

***Yanks*** (títol orichinal en anglés, en aragonés ***Yanquis***, estrenada en Aragón con iste zaguer títol) ye una cinta de cine de drama belico estrenada l'anyo 1979 y coproducida por o cine britanico, lo cine estausunidense y lo cine alemán, dirichida por John Schlesinger seguntes un guión adaptau por Colin Welland y Walter Bernstein (basau en una historia de Colin Welland), con una banda sonora orichinal de Richard Rodney Bennett, una dirección de fotografía de Dick Bush, una producción cinematografica de Joseph Janni y Lester Persky ta la productora cinematografica *[[CIP Filmproduktion GmbH]]*, y que conta con un elenco d'actors formau, entre d'atros, por Richard Gere, Lisa Eichhorn, Vanessa Redgrave, William Devane, Chick Vennera, Wendy Morgan, Rachel Roberts, Tony Melody, Annie Ross, Tom Nolan, John Ratzenberger, Andy Lucas, Francis Napier, Jeremy Newson, Harry Ditson, John Cassidy, Antony Sher, George Harris, Anne Dyson, Harriet Harrison, June Ellis, Lynne Carol, Pearl Hackney, Gertie Almond, Paula Tilbrook, Paul Luty, Helen Palmer y Kenneth Drury.

A cinta se centra en as relacions entre un grupo de militars de l'exercito estausunidense plegaus en o norte d'o Reino Uniu con os preparativos ta la *[[Operación Overlord]]* (a batalla de Normandía, lo desembarco d'os Aliaus en a Francia ocupada por o Tercer Reich) y la población civil anglesa y mas que mas con as mesachas anglesas. Os prencipals protagonistas son tres soldaus estausunidenses y tres mesachas anglesas con as que tienen relacions, analizando-se la forma en que l'entorno de toz dos grupos veye la situación.

*Yanks* s'ambienta en o norte d'Anglaterra en os anyos 1943 y 1944 mientres os preparativos ta la *[[Operación Overlord]]*, y las suyas escenas se filmoron en Llandudno en Galas y en Hyde, Oldham, Stalybridge y Stockport (Gran Manchester), en Keighley (Yorkshire de l'Ueste), en Lamberhurst (Kent) y en Moore (Cheshire) y en Lancashire en Anglaterra, amás d'en os *[[Twickenham Studios]]* en o Gran Londres.

Ye una cinta que ha recibiu bels premios y nominacions, en destacando dos Premios BAFTA (Millor Actriz Segundaria y Millor Disenyo de Vestuario) y atras cuatre nominacions (Millor Fotografía, Millor Director, Millor Disenyo de Producción y Premio BAFTA a lo Millor Guión|Millor Guión) en a suya 33<sup>ena</sup> edición.

## Elenco

## Se veiga tamién
* Cine en 1979.
* Cintas de 1979.

## Referencias

## Vinclos externos
*  ''Yanks'' en Internet Movie Database.
*  ''Yanks'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/25193/enwp *Yanks*] en [[TCM Movie]].
*  [https://letterboxd.com/film/yanks/ *Yanks*] [[Letterboxd]].
*  [https://www.allmovie.com/movie/v55700 *Yanks''] en AllMovie.
Albareta

L**'albareta** ye una variedat d'oliva d'o Semontano de Balbastro a on i hai bels eixemplars dispersos en a localidat de Buera. Ye una d'as variedaz autoctonas prencipals definidas en a Denominación d'Orichen Aceite d'o Semontano.

## Caracteristicas agronomicas
Se distingue clarament d'atras variedaz d'a comarca por o suyo fruito que ye totalment esferico. L'árbol tien una vigor baixa, porte ubierto y densidat clara.

## Referencias

## Vinclos externos
*  Variedades de España. Albareta.
*  Albareta. Olivos de Aragón
*  En o blog Procesoliva
Districto de Dithmarschen

O **districto de Dithmarschen** (en alemán *Kreis Dithmarschen*) ye un districto situato en Schleswig-Holstein, Alemanya. A suya capital ye la ciudat de Heide.
Districto de Gotha

O **districto de Gotha** (en alemán *Landkreis Gotha*) ye un districto situato en Turinchia, Alemanya. A suya capital ye la ciudat de Gotha.
Districto de Meißen

O **districto de Meißen** (en alemán *Landkreis Meißen*) ye un districto situato en Saxonia, Alemanya. A suya capital ye la ciudat de Meißen.

## Ciudaz y municipios
Districto de Harz

O **districto de Harz** (en alemán *Landkreis Harz*) ye un districto situato en Saxonia-Anhalt, Alemanya. A suya capital ye la ciudat de Halberstadt.

## Ciudaz y municipios
#Ballenstedt
#Blankenburg (Harz)
#Falkenstein
#Halberstadt
#Harzgerode
#Ilsenburg (Harz)
#Oberharz am Brocken
#Osterwieck
#Quedlinburg
#Thale
#Wernigerode
#Huy
#Nordharz
# Ditfurt 
# Groß Quenstedt 
# Harsleben 
# Hedersleben 
# Schwanebeck
# Selke-Aue
# Wegeleben
Districto de Merzig-Wadern

O **districto de Merzig-Wadern** (en alemán *Landkreis Merzig-Wadern*) ye un districto situato en Sarre, Alemanya. A suya capital ye la ciudat de Merzig.

## Ciudaz y municipios
Districto de Heidenheim

O **districto de Heidenheim** (en alemán *Landkreis Heidenheim*) ye un districto situato en Baden-Wurtemberg, Alemanya. A suya capital ye la ciudat de Heidenheim an der Brenz.

## Ciudaz y municipios
Eddie Macon's Run

***Eddie Macon's Run*** (títol orichinal en anglés, en aragonés ***A cursa d'Eddie Macon***, estrenada en Aragón con o títol en castellano de ***La fuga de Eddie Macon***, en aragonés ***A defuita d'Eddie Macon***) ye una cinta de cine estausunidense de cine d'intriga dramatica estrenada l'anyo 1983, dirichida por Jeff Kanew seguntes un guión adaptau por él mesmo (basau en a novela *Eddie Macon's Run*,que heba publicau James McLendon l'anyo 1980), con una banda sonora orichinal de Norton Buffalo y Mike Hinton, una dirección de fotografía de James A. Contner, una producción cinematografica de Martin Bregman y Louis A. Stroller ta la productora cinematografica *[[Universal Pictures]]* y un elenco d'actors formau por Kirk Douglas, John Schneider, Lee Purcell, Leah Ayres, Lisa Dunsheath, Tom Noonan, J.C. Quinn, Gil Rogers, Jay O. Sanders y Mark Margolis, entre d'atros.

*Eddie Macon* ye un preso que se fuga d'a garchola a on ye condenau, y a traviés de "*[[flashback]]*" s'explica la suya historia. *Eddie* s'ha tresladau a vivir a Texas dende Florida por motivos de salut de su fillo pero se troba inchustament acusau y condenau, encara que no pas a una pena greu. En prebar de fuyir-ne d'a garchola, li augmentan a pena y chunto con su muller preparan un elaborau plan de fuga. Aproveitando d'un espectaclo de rodeyo, se fica adintro d'un cambión de transporte de ganau y prencipia una cursa a traviés d'o disierto de texas ta conseguir plegar en a muga con Mexico en Laredo, estando preseguiu terne que terne por *Carl Marzack*, un achent que ya l'heba perseguiu y capturau en a suya fuga anterior.

A cinta s'ambienta en a suya epoca actual (1983) en Laredo y atros puestos de Texas y en Tamaulipas en Mexico, y las suyas escenas se filmoron en Cotulla, Encinal, Laredo y Rio Grande City en Texas.

## Elenco

## Se veiga tamién
* Cine en 1983.
* Cintas de 1983.

## Referencias

## Vinclos externos
*  ''Eddie Macon's Run'' en Internet Movie Database.
*  ''Eddie Macon's Run'' en TCM Movie.
*  ''Eddie Macon's Run'' en Letterboxd.
*  ''Eddie Macon's Run'' en Box Office Mojo.
*  ''Eddie Macon's Run'' en Rotten Tomatoes.
Baixadero

Un **baixadero** ye una instalación ferroviaria que permite l'acceso d'os viachers a os trens y a baixada d'os mesmos. Se distingue d'una gara en que no fa parti d'a chestión d'a circulación, no tien chefe de gara, ni ha de disponer de desvíos ni sinyals.

## Caracteristicas
Dende un baixadero no se puet expedir un tren (fueras de bel caso excepcional), por lo que un tren que realiza parada en un baixadero ha d'haber saliu y tener como destín una gara.

## Referencias

## Se veiga tamién
* Gara.
* Cargador.
Tren de marchandisas

Un **tren de marchandisas** ye un tren formau por una composición d'una u mas locomotoras de gran potencia y una serie de vagons paraus pa o transporte de carga sobre una vía ferria, estando un elemento fundamental d'o comercio. O numero de locomotoras a emplegar ye en función d'o tonelache total d'o tren (vinclau con o numero de vagons a remolcar) y d'a pendient maxima a superar en o trachecto. Istos trens emplegan as suyas propias garas, que gosan situar-se en los poligonos industrials amanaus a las ciudaz, a on son mas amán d'a empresas a las que dan servicio y no interfieren con o trafico de pasachers.

O suyo obchectivo ye o transporte de marchandisas en tot u en parti d'o camín entre o remitent y o destín previsto, por lo cheneral integrau en una cadena lochistica. Os trens pueden transportar materials a granel, contenedors, carga cheneral u carga especializada en vagons disenyaus a l'efecto.

## Referencias
Tren de redolada

Un **tren de redolada** ye un sistema de transporte de pasachers de curta distancia (menos de 100&nbsp;km entre garas extremas) que ofreixe servicios entre o centro d'una ciudat y a suya redolada y ciudaz dormitorio d'ista u atras localidaz amanadas con un gran numero de personas que viachan a diario. Os trenes operan d'alcuerdo a un horario, a velocidaz que van dende 50 dica 150&nbsp;km/h.

O desarrollo d'istos servicios de trens ye creixendo hue lo día, chunto con l'aumento d'a concencia publica d'a conchestión, a dependencia d'os combustibles fósils y atras cuestions ambientals, asinas como l'incremento d'os costos d'a propiedat en o centro d'as ciudaz, constituyindo-se en una alternativa a atros meyos.

## En Aragón
En Aragón i hai una sola linia de tren de redolada (C-1) que da servicio a la ciudat de Zaragoza y la une con o barrio rural de Casetas, pasando por a localidat d'Utevo.

## Referencias